7. tjedan psihologije u Poreču



U Hrvatskoj se obilježava 7. tjedan psihologije u periodu od 17.-23.2.2014. Cilj tjedna psihologije je posao psihologa učiniti još bližim građanima , učiniti ga vidljivijim, pokazati kako psiholozi u svojim zajednicama mogu biti u funkciji građana i kako mogu doprinositi većoj kvaliteti života svih građana u zajednici.

7. Tjedan psihologije i ove godine se obilježava diljem RH i u Poreču. Psiholozi okupljeni oko projekta Zdravi grad Poreč ali i u odgojno obrazovnim ustanovama Poreča veću su godinama na specifičan način u funkciji podrške mentalnom zdravlju građana našeg grada, sigurnosti i stabilnosti građana Poreča i Poreštine i to na razne načine: radom u gradskom Savjetovalištu za djecu, mlade, brak i obitelj Zdravog grada, organizacijom predavanja, radionica, okruglih stolova, zaštitnih preventivnih programa za djecu, mlade, roditelje i čitave obitelji, edukacijom građana putem medija i stručnih tekstova te na razne druge načine. Psiholozi Poreča doprinijeli su ukupnoj razini svijesti građana o važnosti brige za osobnu sreću, psihičku stabilnost i zdravlje, za emocionalnu stabilnost, zdrav rast i razvoj vlastite djece, pokazali da postoje stručnjaci koji pomažu građanima u lakšem suočavanju sa stresom i životnim teškoćama te da su životni problemi prolazni i lakše prebrodivi uz pomoć stručnjaka. Porečki psiholozi realiziraju niz zaštitnih preventivnih programa za siguran i zdrav rast i razvoj djece našeg grada te osiguravaju podršku starijima, bolesnima, osobama s invaliditetom.

I ove godine psiholozi Poreča će se prigodnim stručnim tekstovima u pisanim medijima, radio emisijama i predavanjima obratiti građanima i obilježiti tjedan psihologije.

Zdravi grad Poreč

| **Vrijeme/mjesto** | **Aktivnost/ voditelji** |
| --- | --- |
| 18.2.2014.13.20-14.00Radio Centar Poreč | Mentalno zdravlje i tko se bavi problemima mentalnog zdravlja[Nataša Basanić Čuš](http://zdravi-grad-porec.hr/djelatnici_stalni.php#natasa_basanic_cus), psihologinja |
| 19.2.2014.13.20-14.00Radio Centar Poreč | Uloga psihologa kod teškoća prekomjerne tjelesne težine / emocionalno jedenje[Marijana Rajčević Kazalac](http://zdravi-grad-porec.hr/djelatnici_stalni.php#marijana_rajcevic), psihologinja |
| 20.2.2014.10.00-12.00Zdravi grad Poreč | Suradnja tima Zdravog grada i tima za zdravlje Istarske županije u segmentu implementacije programa prevencije prekomjerne tjelesne težine na području Istre, u prostorima Zdravog grada Poreč, M. Gioseffi 4 |
| 21.2.2014.11.00-14.00Zdravi grad Poreč | Radionica za stručne suradnike Zdravog grada sa područja Poreštine, Art terapija, voditeljica Ana Božac, psihologinja, u prostorima Zdravog grada Poreč, M. Gioseffi 4(prijave s ograničenim brojem stručnih sudionika) |